hotchpotch/miracl-hf-unified huggingface dataset:
अच्युत सामंत
डॉ. अच्युत सामंत (१९ अप्रैल १९६५ को जन्म) भारत के ओड़िशा राज्य के प्रसिद्ध समाजोद्यमी एवं शिक्षाशास्त्री हैं। वे कलिंग प्रौद्योगिकी संस्थान (KIT), कलिंग औद्योगिक प्रौद्योगिकी संस्थान (KIIT) तथा कलिंग समाज विज्ञान संस्थान के संस्थापक हैं। इन संस्थानों में आदिवासी छात्र-छात्राओं को निःशुल्क शिक्षा दी जाती है। वे भारत के किसी विश्वविद्यालय के सबसे कम उम्र के उप कुलपति हैं (लिम्का बुक ऑफ वर्ड रिकार्ड्स)। अमेरिका के एज स्कॉल फाउन्डेशन ने उन्हें विश्व के १५ समाजोद्यमियों में स्थान दिया है।
डॉ अच्युत सामंत का जन्म ओड़िशा के कटक जिले के कलारबंका नामक गाँव में हुआ था। उनकी माता का नाम निर्मला रानी एवं पिताजी का नाम अनादि चरण था। उनका जीवन अत्यन्त गरीबी एवं अभाव में बीता। इसके बावजूद उन्होने उत्कल विश्वविद्यालय से रसायन विज्ञान में एएसससी की और भुवनेश्वर के महर्षि महाविद्यालय में अध्यापन करने लगे। वे आज भी अविवाहित हैं।
डॉ अच्युत को बहुत से सम्मान प्राप्त हो चुके हैं।
डॉ अच्युत को बहुत से सम्मान प्राप्त हो चुके हैं।
नेमीचंद जैन 'भावुक'
नेमीचंद जैन 'भावुक' (२५ जुलाई १९२८—२१ अक्टूबर २०१०) गांधीवादी चिंतक, वरिष्ठ पत्रकार, अनेक संस्थाओं के प्रतिष्ठाता थे। वे विभिन्न कालखंडों में दर्जनों युवाओं के पथ-प्रदर्शक रहे। भावुक द्वारा स्थापित अंतर प्रांतीय कुमार साहित्य परिषद ने साहित्य के क्षेत्र में कई लोगों को मंच प्रदान किया। वे प्रख्यात विधिवेत्ता लक्ष्मीमल्ल सिंघवी के समकालीन ही नहीं उनके करीबी भी थे।  25 जुलाई 1928 को 'खूंटों की पोल' जोधपुर में जन्म। प्राथमिक शिक्षा विजयनगर रियासत में हुई। द्वितीय महायुद्ध के दौरान 1940 में जोधपुर आ गए। शिक्षा के क्षेत्र में उन्होंने साहित्य रत्न एवं विशारद के साथ ही साहित्यालंकार की उपाधि प्राप्त की। मैथिली विद्यापीठ, बिहार ने उन्हें विद्या वाचस्पति की मानद उपाधि प्रदान की। 1944-47 तक स्वतंत्रता संग्राम में वानर सैनिक की भूमिका। 26 जनवरी 1945 को बाल सभा नागरी प्रचारिणी सभा काशी की युवा इकाई की स्थापना। 1945 में बाल परिषद से जुड़ाव। 1948 में कुमार साहित्य परिषद की स्थापना। 1951 से 1955 तक हिंदी विद्यालय चलाया। अंतर प्रांतीय कुमार साहित्य परिषद के मानद महामंत्री रहे। 1956 में भू-दान आंदोलन से जुड़े। 1956 से 65 तक गांधी अध्ययन केंद्र के मानद सचिव। 1966 से लगातार गांधी शांति प्रतिष्ठान के मानद सचिव। मूक-बधिर विद्यालय समिति के संरक्षक।
पावन धाम
पावन धाम (पंच्खंड पीठ)  पावन धाम : जयपुर से पहले विराटनगर (पुराना नाम बैराठ) नामक एक क़स्बा आता है। यह वही स्थान है जहाँ पांड्वो ने अज्ञातवास के दौरान अपना जीवन व्यतीत किया था। यहीं पंचखंड पर्वत पर भारत वर्ष का सबसे अनोखा और एकमात्र हनुमान मंदिर है जहाँ हनुमान जी की बिना बन्दर और पूछ वाली मूर्ति स्थापित है। इसका नाम वज्रांग मंदिर है और इसकी स्थापना अमर हुतात्मा गोभक्त, महान स्वतंत्रता सेनानी, यशश्वी लेखक, हिन्दू संत, हिन्दू नेता श्रीमन महात्मा रामचन्द्र वीर जी ने की थी।
एडिसन,न्यू जर्सी
एडिसन अमेरिका के न्यू जर्सी राज्य का एक नगर है। यह मिडलसेक्स काऊंटी मैं स्थित है। यहाँ की कुल अबादी 97,687 है। इस नगर का नाम 1954 मैं थॉमस ऐल्वा ऐडिसन के सम्मान मैं रैरीटैन से बदल कर ऐडिसन रख दिया गया। इस नगर की कुल आबादी का 17 .75 % हिस्सा भारतीय मूल का है। नगर का कुल क्षेत्रफल 79.5 वर्ग किमी है।
क्रमचय-संचय
क्रमचय-संचय (Combinatorics) गणित की शाखा है जिसमें गिनने योग्य विवर्त (discrete) संरचनाओं (structures) का अध्ययन किया जाता है।
शुद्ध गणित, बीजगणित, प्रायिकता सिद्धांत, टोपोलोजी तथा ज्यामिति आदि गणित के विभिन्न क्षेत्रों में क्रमचय-संचय से संबन्धित समस्याये पैदा होतीं हैं। इसके अलावा क्रमचय-संचय का उपयोग इष्टतमीकरण (आप्टिमाइजेशन), संगणक विज्ञान, एर्गोडिक सिद्धांत (ergodic theory) तथा सांख्यिकीय भौतिकी में भी होता है। ग्राफ सिद्धांत, क्रमचय-संचय के सबसे पुराने एवं सर्वाधिक प्रयुक्त भागों में से है। ऐतिहासिक रूप से क्रमचय-संचय के बहुत से प्रश्न विलगित रूप में उठते रहे थे और उनके तदर्थ हल प्रस्तुत किये जाते रहे। किन्तु बीसवीं शताब्दी के उत्तरार्ध में शक्तिशाली एवं सामान्य सैद्धांतिक विधियाँ विकसित हुईं और क्रमचय-संचय गणित की स्वतंत्र शाखा बनकर उभरा।
क्रमचय-संचय से संबंधित सरल प्रश्न काफी प्राचीन काल से ही उठते और हल किये जाते रहे हैं। ६ठी शताब्दी ईसा पूर्व में भारत के महान आयुर्विज्ञानी सुश्रुत ने सुश्रुतसंहिता के ६३वें अध्याय (रसभेदविकल्पमध्याय) में कहा है कि ६ भिन्न स्वादों के कुल ६३ संचय (कंबिनेशन) बनाये जा सकते हैं (एक बार में केवल एक स्वाद लेकर, एकबार में दो स्वाद लेकर ... इस प्रकार कुल 26-1=25 समुच्चय बन सकते हैं।) ८५० ईसवी के आसपास भारत के ही एक दूसरे महान गणितज्ञ महावीर (गणितज्ञ) ने क्रमचयों एवं संचयों की संख्या निकालने के लिये एक सामान्यीकृत सूत्र बताया। भास्कराचार्य ने लीलावती के 'अङ्कपाश' नामक अध्याय में क्रमचय-संचय का विवेचन किया है (इसके पूर्व के जैन ग्रन्थों में इसे 'विकल्प' नाम दिया गया था।)
At number of places which are filled with equal nymbers of digits, place 1, 2, 3, 4 ... in increasing order. The product of these (placed) digits is the required number of permutations.
इसी प्रकार,
In the given digits, if some digits are repeated, then at those number of places find number of permutations assuming different digits. Divide by this number (of permutations), the number of permutations of all given digits, assuming different digits at all places.
इसी प्रकार महावीराचार्य ने गणितसारसंग्रह में कुछ दी हुई वस्तुओं के कुल संचयों (कम्बिनेशन्स) के लिए निम्नलिखित सूत्र दिया है- ( Putting numbers starting with 1 and increasing by 1, in the reverse order above, (and) in order below; the product (of those) in the reverse order is divided by the product (of those) in order; (the quotient) is the result.
ध्यातव्य है कि कई शताब्दी पश्चात १६३४ ई में ठीक-ठीक यही सूत्र हेरिगोन (Herigone) ने दिया था।
भारतीय गणितज्ञों ने ही द्विपद गुणांक निकाले जो आगे चलकर पास्कल त्रिकोण नाम से प्रसिद्ध हुए।
बीसवीं शताब्दी के उत्तरार्ध में क्रमचय-संचय के अध्ययन ने त्वरित गति प्राप्त की और इस विषय के दर्जनों जर्नल अस्तित्व में आये तथा इस विषय पर कई संगोष्ठियाँ हुईँ।
संचय (गणित)
गणित में किसी समुच्चय (समूह) से कुछ वस्तुओं का चयन करने के तरीकों का अध्ययन एवं उनकी की संख्या संचय या कंबिनेशन कहलाती है। संचय में चयन की गयी वस्तुओं के क्रम का महत्व नहीं होता अथवा चयनित वस्तुओं के क्रमपरिवर्तन से बनी नयी 'चीज' कार्यात्मक रूप से बिल्कुल वही होती है जो क्रमपरिवर्तन के पहले थी। दूसरे शब्दों में, यदि कुछ वस्तुएं दी गई हैं तो उन वस्तुओ में से कुछ या सभी वस्तुओ को एक साथ लेकर बनाए जाने वाले विभिन्न समूहों को संचय कहते हैं।
छोटी संख्याओं से संबन्धित संचयों की संख्या की गिनती करना संभव है। उदाहरण के लिये तीन फल - आम, पपीता और केला दिये हो तो इनसे कोई दो फल चुनने के तीन तरीके हैं (आम और पपीता ; पपीता और केला ; आम और केला) किन्तु बड़ी संख्याओं के होने की स्थिति में निम्नलिखित सूत्र प्रयोग किया जाता है-१० बिन्दु दिये हैं। कोई भी बिन्दु किसी दूसरे से जोड़ा जाय तो कुल नेटवर्कों (रेखाओं) की संख्या ४५ होगी-
8 व्यक्तियों में से 3 को चुनकर समिति बनानी हो तो कुल सम्भावनाओं की संख्या 56 होगी-
युक्तिभाष
गणितयुक्तिभाष अथवा युक्तिभाष () या गणितन्यायसंग्रह मलयालम भाषा में लिखित गणित एवं ज्योतिष का ग्रंथ है। इसकी रचना भारत के गणितज्ञ एवं ज्योतिषाचार्य ज्येष्ठदेव ने सन् १५३० के आसपास की थी। प्राचीन प्रथा से हटकर यह ग्रंथ पद्य के बजाय गद्य में और संस्कृत के बजाय मलयालम में लिखा गया है। इसके अलावा इसमें सिद्धि (proof) भी दी गयी हैं। भारतीय गणितसाहित्य में 'युक्ति' से तात्पर्य सिद्धि या 'प्रूफ' (proof) है।
यह ग्रंथ कैलकुलस का प्रथम ग्रंथ कहलाने का अधिकारी है।
मलयालम में ज्येष्ठदेव द्वारा रचित 'युक्तिभाष' के अलावा संस्कृत में भी 'युक्तिभाष' नाम से एक गणित-ग्रन्थ विद्यमान है। इसके रचयिता के बारे में कुछ भी पता नहीं है। किन्तु लगता है कि यह मलयालम युक्तिभाष के बाद की रचना है।
ग्रन्थ के प्रथम भाग गणित से सम्बन्धित है, जिसमें निम्नलिखित अध्याय हैं-
ग्रन्थ का द्वितीय भाग गणित ज्योतिष से सम्बन्धित है। इसके अन्तर्गत निम्नलिखित अध्याय हैं-
सांख्यिकीय भौतिकी
सांख्यिकीय भौतिकी, भौतिकी की वह शाखा है जिसमें भौतिक समस्याओं के समाधान के लिये प्रायिकता सिद्धांत एवं सांख्यिकी का उपयोगकिया जाता है। इसके द्वारा अनेकानेक क्षेत्रों का वर्णन किया जा सकता है जो मूलतः स्टॉकैस्टिक (stochastic) प्रकृति के होते हैं।
सुरेश कलमाड़ी
सुरेश कलमाड़ी (जन्म 1 मई 1944) एक भारतीय राजनेता और वरिष्ठ खेल प्रबंधक हैं। वे राजनीतिक पार्टी भारतीय राष्ट्रीय कांग्रेस के एक सदस्य हैं। वे भारतीय ओलंपिक संघ, एशियन एथलेटिक्स एसोसिएशन और भारतीय एथलेटिक्स फेडरेशन के प्रेसिडेंट भी हैं।
सुरेश कलमाड़ी ने दक्षिण पश्चिम भारत में महाराष्ट्र राज्य के पुणे में स्थित सेंट विन्सेंट हाई स्कूल में और उसके बाद पुणे के फर्ग्युसन कॉलेज में पढ़ाई की है। 1960 में वे पुणे के राष्ट्रीय रक्षा अकादमी में शामिल हो गए और 1964 में वे जोधपुर और इलाहाबाद में एयर फ़ोर्स फ्लाइंग कालेजों के साथ जुड़ गए। 1964-1972 के बीच उन्होंने भारतीय वायु सेना की सेवा की थी।
1978-1980 के बीच वे महाराष्ट्र प्रदेश युवा कांग्रेस के अध्यक्ष रहे थे। वे 1982 से 1995 तक और फिर 1998 में तीन कार्यकालों के लिए राज्य सभा के सदस्य रहे। वे 1996 में 11वीं लोक सभा के लिए और 2004 में 14वीं लोक सभा के लिए भी चुने गए। वर्तमान में वे पुणे से सत्तासीन सांसद हैं। भारत के प्रधानमंत्री के रूप में पी.वी. नरसिंह राव के कार्यकाल के दौरान सुरेश कलमाड़ी ने 1995 से 1996 तक रेल राज्य मंत्री के रूप में सेवा की थी।
वे भारतीय ओलिंपिक संघ के प्रेसिडेंट हैं और हाल ही में संपन्न 3 से 14 अक्टूबर 2010 तक दिल्ली में आयोजित राष्ट्रमंडल खेलों में आयोजन समिति के चेयरमैन थे। 11 अक्टूबर 2008 को पुणे में कलमाड़ी को चौथी बार के लिए भारतीय ओलंपिक संघ का प्रेसिडेंट चुना गया था।
ख == विवाद == 2008 ग्रीष्मकालीन ओलंपिक्स में तीन भारतीय पदक विजेताओं के सम्मान में आयोजित किये गए सम्मान समारोह के दौरान कलमाडी कथित तौर पर उठकर बाहर चले गए क्योंकि उन्हें भारत के उपराष्ट्रपति हामिद अंसारी के बगल में कुर्सी की पेशकश नहीं की गयी थी। जनवरी 2010 में पूर्व भारतीय हॉकी टीम के कप्तान परगट सिंह ने कलमाड़ी पर खेल माफिया होने का आरोप लगाया है।
2010 के राष्ट्रमंडल खेलों का आयोजन सार्वजनिक जाँच और कानूनी तहकीकात के साथ-साथ मुख्य सतर्कता आयोग (भारत की एक शीर्षस्थ भ्रष्टाचार विरोधी समिति) के दायरे में आ गया है जो खेलों की व्यवस्था के कुछ ख़ास पहलुओं की सीबीआई (CBI) से जाँच कराने की मांग कर रही है।. इसके लिए विपक्ष ने सुरेश कलमाड़ी के इस्तीफे की मांग की है।. यह आरोप लगाया गया है कि जेपी समूह के साथ जुड़े खेलों में अत्यधिक लागतों की जानकारी देकर अवैध रूप से धन जुटाए गए जिसमें उनके बेटे सुमीर कलमाड़ी के वित्तीय सहयोग के माध्यम से ग्रेटरक नोयडा में एफ1 सर्किट प्रोजेक्ट में पैसे लगाए गए। हालांकि कलमाड़ी भ्रष्टाचार के आरोपों से इनकार करते जा रहे हैं।.
उन्हें 1996 में आईओए (IOA) के प्रेसिडेंट के रूप में चुना गया था और वे तब से इस पद को संभाल रहे हैं। उनका कार्यकाल 2012 में समाप्त होगा।
पिडरुआ
पिडरुआ (Pidaruwa) भारत के मध्य प्रदेश राज्य के सागर ज़िले की बंडा तहसील में स्थित एक ग्राम है।
यह सागर से 35 किलो मीटर की दूरी पर स्थित है। यहाँ पर प्राचीन काल के जैन मन्दिर एवं पुरातत्विक स्थल मौजूद हैं जो देखभाल की कमी के कारण नष्ट हो रहे हैं।
सावनदुर्ग
सावनदुर्ग (Savandurga) भारत में स्थित एक पहाड़ी है जो बैंगलोर (कर्नाटक, भारत) से 33 किलोमीटर पश्चिम की ओर मगदी रोड पर स्थित है। यह पहाड़ी एक मंदिर के लिए प्रसिद्ध है और यह एशिया की सबसे विशाल एकाश्म पहाड़ियों में से एक है। यह पहाड़ी मध्य समुद्र के स्तर से 1226 मीटर ऊंची है और यह दक्षिणी पठार का एक हिस्सा है। यह प्रायद्वीपीय शैल, ग्रेनाइट, बुनियादी डाइक्स और लैटराइट्स से गठित है। अर्कावती नदी तिप्पागोंडनहल्ली जलाशय के पास से गुजरती है और मंचानाबेले बांध की ओर जाती है।
सावनदुर्ग दो पहाड़ियों से मिलकर बना है जिन्हें स्थानीय रूप से कारीगुड्डा (काली पहाड़ी) और बिलिगुद्डा (सफ़ेद पहाड़ी) के नाम से जाना जाता है। इस पहाड़ी के नाम का सबसे नवीन तथ्य 1340 ई.के होयसल बल्लाल तृतीय के मदबलू से मिलता है, जहां इसे "सावंदी" कहा गया है। एक अलग मतानुसार, इस नाम का श्रेय मगदी के अहचुतआर्य के एक राज्यपाल "सामंतआर्य" के लेख "सामंतदुर्ग" को जाता है। परन्तु, वहां का कोई भी शिलालेख इस मत की पुष्टि नहीं करता. केम्पेगोवडा की तरह यह मगदी के शासकों की गौण राजधानी थी। 1638 से 1728 तक, इस पर मैसूर का कब्जा रहा और दलवाई देवराज ने नेलापत्तना के राजमहल के साथ-साथ इस जगह को भी हथिया लिया। 1791 के तीसरे आंग्ल-मैसूर युद्ध के दौरान लार्ड कार्नवालिस ने टीपू सुल्तान की फ़ौज से इसे छीन लिया। रॉबर्ट होम ने अपने "सेलेक्ट व्यूज इन मैसूर" (1794) में बैंगलौर से इस पहाड़ी के दूरवर्ती दृश्यों को दिखाया है। उसने इसे "साविनदुर्ग" या "मौत का किला" कहा है। इस पहाड़ी की चोटी तक पहुंचने के लिए कोई सीढियां नहीं थीं और यह बांस तथा अन्य वृक्षों की एक ओट से घिरी थी।
इस क्षेत्र में बड़े पत्थरों से बने मृतक की राख दफ़नाने के पात्र पाये गए हैं।. संस्कृत में सावन का अर्थ तीन बार अनुष्ठान भी होता है।
पहाड़ी की तलहटी में स्थित सावंदी वीरभद्रेश्वर स्वामी और नरसिंह स्वामी मंदिर को देखने आनेवाले तीर्थयात्री सावनदुर्ग पहाड़ियों को भी देखने आते हैं। पिकनिक मनाने वाले पहाड़ी के शांत माहौल के बीच समय बिताने आते हैं। इस स्थान पर अक्सर आने वाले अन्य लोगों में पर्वतारोही, गुफा खोजकर्ता और साहसी लोग शामिल हैं।
बस मार्ग: बैंगलोर के मैजेस्टिक बस स्टैंड से मगदी रोड के लिए बस ले सकते हैं। यह बस आमतौर पर आपको शहर की सीमा के भीतर मगदी सड़क के एक स्थान पर उतारेगी, यहां से आपको मगदी सड़क जंक्शन के लिए एक और बस लेनी पड़ेगी, जहां से आपको सावनदुर्ग (स्थान से 12 किलोमीटर) के लिए बाएं जाना होगा, वहां से होसपेट गेट (यहां आप इसे सावनदुर्ग कह सकते हैं) के लिए निजी और केएसआरटीसी (KSRTC) की बसें मिलती हैं। बैंगलोर से यात्रा का कुल समय 2 घंटे 15 मिनट का है।
डेविड लीन की फिल्म "ए पैसेज टू इंडिया" बनाने में रामनगरम के साथ-साथ इस स्थान के दृश्य भी फिल्माए गए थे।
कभी दीर्घ जीवी गिद्धोंऔर सफ़ेद पीठ वाले गिद्धों का घर होने वाली ये पहाड़ियां अब लुप्तप्राय पीले गले वाली बुलबुलों का घर हैं। यहां पाए जाने वाले अन्य वन्यजीवों में आलसी भालू और तेंदुआ शामिल हैं।
इसके आसपास 27 किमी का क्षेत्र एक राजवन के साथ साफ़ और शुष्क पर्णपाती वन से घिरा है। सवाना पेड़ और एनोजीयसस-क्लोरोजायलोन (Anogeissus-Chloroxylon)- बबूल की झाड़ी श्रृंखला माना जाने वाला विकृत वन अत्यंत विविधता युक्त है जिसमे पेड़ों की 59 और झाड़ियों की 119 से अधिक प्रजातियां दर्ज हैं।  यहां दर्ज पौधों की कुछ प्रजातियों में शामिल हैं:
ओलचिकी लिपि
ओलचिकी (OLCHIKI) एक भारतीय लिपि है, जो संथाली भाषा लिखने में प्रयुक्त होती है। इस भाषा का सम्बन्ध विशेष रुप से झारखंड राज्य से है l
Aspirated consonants are written as digraphs with the letter : /tʰ/, /gʱ/, /kʰ/, /jʱ/, /cʰ/, /dʱ/, /pʰ/, /ɖʱ/, /ɽʱ/, /ʈʰ/, and /bʱ/.
Ol Chiki employs several marks which are placed after the letter they modify (there are no combining characters):
Some Western-style punctuation marks are used with Ol Chiki: comma (,), exclamation mark (!), question mark (?), and quotation marks (“ and ”).
Period (.) is not used because it is visually confusable with the găhlă ṭuḍăg mark (ᱹ). Instead of periods the script uses two dandas:
ओलचिकी लिपि को अप्रैल २००८ में यूनिकोड में सम्मिलित किया गया था, जब यूनिकोड का 5.1 संस्करण निकला था।
ओलचिकी का यूनिकोड खण्ड ( Unicode block) U+1C50 से U+1C7F तक है।
द्वंद्वात्मक भौतिकवाद
मार्क्स के दर्शन को द्वंद्वात्मक भौतिकवाद (Dialectical materialism) कहा जाता है। मार्क्स के लिए वास्तविकता विचार मात्र नहीं भौतिक सत्य है; विचार स्वयं पदार्थ का विकसित रूप है। उसका भौतिकवाद, विकासवान् है परंतु यह विकास द्वंद्वात्मक प्रकार से होता है। इस प्रकार मार्क्स, हेगेल के विचारवाद का विरोधी है परंतु उसकी द्वंद्वात्मक प्रणाली को स्वीकार करता है।मार्क्स और हेगेल का मत था कि विरोधी तत्वों के संघर्ष द्वारा ही सत्य की प्रतिष्ठा होती है।
दृंदृातमक + भोतिकवाद दो शब्दों से मिलकर बना है
इस मे पहले शब्द का अरथ है सृष्टि का विकास ,
ओर दुसरे शब्द का अरथ है , चेतना के मूल तत्व को सुनिश्चित करता है
इसमे पहला शब्द हीगल से व दूसरा फायरबाख से
लिया गया है समस्त विश्व को इकाई माना हैं
बिसलेरी
बिसलरी, भारत में बोतलबंद पानी का एक ब्रांड है। भारत में पैक किये हुए पेय जल के बाज़ार में बिसलरी का 60% का हिस्सा है।
यह 8 पैक आकारों में उपलब्ध है: 250मि.ली कप, 250मि.ली बोतल, 500मि.ली, 1 लीटर, 1.5 लीटर, 2 लीटर, 5 लीटर और 20 लीटर. इसका संचालन भारत के सम्पूर्ण उपमहाद्वीप में होता है और भारत में बोतलबंद पानी की आपूर्ति करने वाली प्रमुख कंपनियों में से यह एक है। 2007 तक, सम्पूर्ण भारत में बिसलरी के आठ संयंत्र और 11 फ्रेंचाइजी बन चुके थे।
प्रति लीटर (mg/l) मिलीग्राम में बिसलरी जल की रचना:
बिसलरी मूलतः एक इतालवी कंपनी है, जिसका गठन फेलिस बिसलरी ने किया था। भारत में बोतलबंद पानी बेचने की सोच इन्हीं की थी। इसके बाद बिसलरी को मुंबई में 1965 में कांच की बोतलों में दो किस्मों में पेश किया गया - बब्ली और स्टिल. पार्ले ने 1969 में बिसलरी (इंडिया) लिमिटेड को खरीद लिया और 'बिसलरी' ब्रांड नाम के अंतर्गत कांच की बोतलों में पानी बेचना शुरू किया। बाद में पार्ले ने पीवीसी गैर-वापसी बोतलों की तरफ रुख किया और अंततः पीईटी कंटेनरों को अपनाया. 1995 में रमेश जे चौहान ने बिसलरी के संचालन का विस्तार शुरू किया। 2003 में बिसलरी ने यूरोप में अपने उद्यम की घोषणा की. उसके बाद रमेश जे चौहान ने अपना हिस्सा वाखारिकर एंड संस को बेच दिया, लेकिन सभी संचालन रमेश जे चौहान के अधीन ही हैं।
बिसलरी ब्रांड का नाम भारत में इतना लोकप्रिय है कि सभी बोतलबंद पानी के लिए इसे सामान्य नाम के रूप में प्रयोग किया जाता है।
राहुल वैद्य
राहुल वैद्य (; जन्म 23 सितम्बर 1987 को नागपुर, भारत में) एक भारतीय गायक है।
महाराष्ट्र राज्य बिजली बोर्ड के एक इंजीनियर के बेटे वैद्य मुंबई में बड़े हुए जहां उन्होंने सुरेश वाडकर के तहत संगीत का अध्ययन किया और विभिन्न शिशु प्रतिभा प्रतियोगिताओं में भाग लिया। जब वे मीठीबाई कॉलेज में द्वितीय वर्ष जूनियर कॉलेज के छात्र थे तो उन्होंने इंडियन आइडल में भाग लिया। उन्होंने अपने लड़कपन में 'आओ झूमें गायें" में भी भाग लिया। वे एक बहुत प्रतिभाशाली गायक है जो अपने बचपन से ही कई शो के हिस्से रहे है।
राहुल इंडियन आइडल के पहले सत्र में तीसरे स्थान पर थे। हालांकि उनकी जीत की इत्तला दे दी गयी थी, परन्तु राहुल को 18 फ़रवरी 2005 को अंत से पहले दौर में हार का सामना करना पड़ा. आठ महीने बाद उन्होंने अपना पहला एल्बम "तेरा इन्तजार" रिलीज़ किया। साजिद-वाजिद ने उनकी पहली एलबम के लिए संगीत बनाया. उन्होंने अपने साथी इंडियन आइडल धावक प्राजक्ता शुक्रे के साथ एक युगल "हैल्लो मैडम, आई एम् योर एडम" और बॉलीवुड फिल्म शादी नं 1 में श्रेया घोषाल के साथ "गोड प्रोमिस दिल डोला" भी गाया. उन्होंने सोनी एंटरटेनमेंट टेलीविजन के एक नाटक "एक लड़की अनजानी सी" का शीर्षक गीत भी गाया. इसके अलावा राहुल ने संयुक्त राज्य अमेरिका, बांग्लादेश और मालदीव में लाइव शो और संगीत में भी प्रदर्शन किया है।
राहुल सहारा पर लोकप्रिय शो "झूम इंडिया" के पुरुष एंकर थे और कई फिल्मों जैसे शादी नं 1, जिज्ञासा, हॉट मनी और क्रेजी 4 के लिए प्लेबैक थे।
राहुल ने स्टार प्लस के एक रियल्टी गायन शो जो जीता वही सुपरस्टार का शीर्षक जीता था। शो पर, वह अपनी बहु प्रतिभाशाली गायन के लिए जाने जाते थे।
राहुल वैद्य डांस शो "आजा माही वे" में सह मेजबान विनीत सिंह के साथ होस्ट है, विनीत सिंह राहुल द्वारा जीते गए शो जो जीता वही सुपरस्टार के दौरान उनके बहुत अच्छे दोस्त थे।
राहुल वैद्य स्टार प्लस पर प्रसारित "म्यूजिक का महा मुकाबला" में शंकर के रॉकस्टार टीम में एक सफल और उत्कृष्ट प्रतियोगी थे और उनकी टीम ने समापन में शान के स्ट्राइकर को हराकर म्यूजिक का महा मुकाबला प्रतियोगिता जीती थी। फिर उनकी मुलाकात सोरेंग पूर्वी सिक्किम के योगेश छेत्री से हुई, उनके साथ उन्होंने गंगटोक में 'तेरा इन्तजार' एल्बम भी बनाई.राहुल और योगेश बचपन के दोस्त हैं जब वे मुंबई में कॉलेज में थे।इसके दो नए एल्बम आने वाले है शीर्षक मेरे मौला और मेरे सुन. एल्बम 'बर्न द डांस फ्लोर' में इन्होने केरो मामा गाना गया था।
नितिन सक्सेना
नितिन सक्सेना (जन्म: ३ मई १९८१, इलाहाबाद) गणित एवं सैद्धांतिक संगणक विज्ञान के क्षेत्र में कार्यरत एक भारतीय संगणक वैज्ञानिक है। उन्होंने मणीन्द्र अग्रवाल और नीरज कयाल के साथ मिलकर ऐकेएस पराएमीलिटी टेस्ट प्रस्तावित किया, जिसके लिए उन्हें उनके सह लेखकों के साथ प्रतिष्ठित गोडेल पुरस्कार से भी सम्मानित किया गया।
उल्लेखनीय रूप से यह अनुसंधान उनके अवर अध्ययन का एक हिस्सा था।
वर्ष २००६ में भारतीय प्रौद्योगिकी संस्थान कानपुर के संगणक विज्ञान एवं अभियान्त्रिकी विभाग से इन्होंने पीएचडी की डिग्री प्राप्त की। इसके पहले २००२ में सक्सेना ने इसी संस्थान से अपनी स्नातक स्तर की शिक्षा पूरी की। सन् २००८ के पश्चात् सक्सेना जर्मनी के बॉन विश्वविद्यालय में प्रोफेसर है। कम्प्यूटेशनल जटिलता सिद्धांत में उनके कार्य के लिए आईआईटी कानपुर ने सक्सेना को विशिष्ट छात्र पुरस्कार से पुरस्कृत किया।
दिगम्बर
दिगम्बर जैन धर्म के दो सम्प्रदायों में से एक है। दूसरा सम्प्रदाय है - श्वेताम्बर। "दिगम्बर= दिक् + अम्बर" अर्थात दिगंबर का अर्थ होता है दिशा ही जिसका अंबर अर्थात् वस्त्र है। दिगंबर संप्रदाय के अनुयायी मोक्ष प्राप्त करने के लिए नग्नतत्व को मुख्य मानते हैं और स्त्रीमुक्ति का निषेध करते हैं। श्वेतांबरों के ४५ ग्रंथों को भी वे स्वीकार नहीं करते। उनका कथन है कि जिन भगवान द्वारा भाषित आगम ग्रंथों का बहुभाग काल-दोष से नष्ट हो गया हैं। तीर्थंकर महावीर के पश्चात् इंद्रभूति गौतम, सुधर्मा और जंबूस्वामी तक जैनसंघ में विशेष मतभेद के चिन्ह दृष्टिगोचर नहीं होते। परतु जंबूस्वामी के पश्चात् दिगंबर और श्वेतांबर संप्रदाय की आचार्य परंपराएँ भिन्न पड़ जाती हैं।
दिगंबरों के अनुसार विष्णु, नंदी, अपराजित गोवर्धन और भद्रबाहु नामक पाँच श्रुतकेवली हुए, जबकि श्वेतांबर परंपरा में प्रभव, शय्यंभव, यशोभद्र, संभूतविजय और भद्रवाहु श्रुतकेवली माने गए हैं। भद्रबाहु दोनों संघों में सामान्य हैं, इससे मालूम होता है कि भद्रबाहू के समय तक जैन संघ में दिगंबर श्वेतांबर का मतभेद नहीं हुआ था। श्वेतांबर संप्रदाय के अनुसार महावीर निर्वाण के ६०९ वर्ष बाद (ईसवी सन् ८३) रथवीपुर में शिवभूति द्वारा बोटिक मत (दिगंबर) की स्थापना हुई। कोंडिन्य और कोट्टिवीर शिवभूति के दो प्रधान शिष्य थे। दिगंबर मान्यता के अनुसार उज्जैन में चंद्रगुप्त के राज्यकाल में आचार्य भद्रबाहु की दुष्काल संबंधी भविष्यवाणी सुनकर उनके शिष्य विशाखाचार्य अपने संघ को लेकर पुन्नाट चले गए, कुछ साधु सिंधु में विहार कर गए। जब साधु उज्जैनी लौटकर आए तो वहाँ दुष्काल पड़ा हुआ था। इस समय संघ के आचार्य ने नग्नत्व ढाँकने के लिए साधुओं को अर्धफालक धारण करने का आदेश दिया; आगे चलकर कुछ साधुओं ने अर्धफालक का त्याग नहीं किया, ये श्वेतांबर कहलाए। मथुरा के जैन शिलालेखों से भी यही प्रमाणित होता है कि दोनों संप्रदाय ईसवी सन् की प्रथम शताब्दी के आसपास एक दूसरे से पृथक् हुए। गुजरात और काठियावाड़ में अधिकतर श्वेतांबर तथा दक्षिण भारत,मध्यप्रदेश और उत्तरप्रदेश में अधिकतर दिगंबर पाए जाते हैं।
दिगम्बर मुनि निर्वस्त्र होते हैं, पड्गाहन करने पर एक बार खडे होकर हाथ में ही आहार लेते है। मात्र पिच्छी तथा कमण्डल रखते है एवं पैदल चलते है। सभी दिगंबर मुनियों के लिए २८ मूलगुणों का पालन अनिवार्य होता है। यह है:
हिंग्लिश
हिंग्लिश हिन्दी तथा अंग्रेजी के शब्दों का मिश्रण है जिसका अर्थ है दोनों भाषाओं का एक वाक्य में इकट्ठे प्रयोग करना है। इसका प्रयोग अधिकतर भारत के हिन्दी-भाषी राज्यों के शहरी तथा अर्ध-शहरी क्षेत्रों में देखी जाता है जो कि टेलीविजन, मोबाइल फोन तथा मौखिक सम्पर्क के जरिये धीरे-धीरे ग्रामीण तथा दूर-दराज के क्षेत्रों में भी फैल रही है तथा धीरे-धीरे वर्नाकुलर स्थिति को प्राप्त हो रही है।
कई बोलने वाले जानते ही नहीं कि वे हिन्दी वाक्यों में अंग्रेजी शब्द या अंग्रेजी वाक्यों में हिन्दी शब्द घुसा रहे हैं। डेविड क्रिस्टल जो कि यूनिवर्सिटी ऑफ वेल्स में एक ब्रिटिश भाषा-विज्ञानी हैं, ने 2004 में परिकलन किया कि 35 करोड़ पर, विश्व के हिंग्लिश बोलने वाले जल्दी ही मूल अंग्रेजी बोलने वालों से अधिक हो जायेंगे।
स्तम्भकार देवयानी चौबल पहली लेखिका थीं जिन्होंने अपने लेखन में हिंग्लिश का प्रयोग किया। फिर लेखिका शोभा डे ने अपनी किताबों तथा भारतीय पत्रिका स्टारडस्ट के कॉलमों में हिंग्लिश तत्वों का प्रयोग करना शुरू किया। सलमान रुश्दी तथा उपमन्यु चटर्जी अन्य लेखक हैं जिन्होंने अपने उपन्यासों में हिंग्लिश का बहुतायत से प्रयोग किया है।
2005 में, बलजिन्दर कौर महल (पेन नाम बी॰ के॰ महल) ने कॉलिन्स द्वारा प्रकाशित "द क्वीन्स हिंग्लिश: हाउ टू स्पीक पुक्का" नामक किताब लिखी।
हिंग्लिश इंग्लैण्ड में बोली जाने वाली अंग्रेजी को भी प्रभावित कर रही है। भारतीय अप्रवासियों तथा उनके ऑफ्सप्रिंग्स के द्वारा प्रयोग किये जाने वाले शब्द तथा एक्सप्रैशन इंग्लैण्ड की बोलचाल की अंग्रेजी में अपनाये गये हैं।
गेल (इंडिया) लिमिटेड
गेल (इंडिया) लिमिटेड (पूर्व नाम: भारतीय गैस प्राधिकार लिमिटेड; संक्षेप में गेल अथवा GAIL) भारत में गैस उत्खनन करने वाली शीर्ष तकनीकी संस्था है। गेल की स्थापना १९८४ में हुई तथा इसका मुख्यालय नई दिल्ली में बनाया गया। गेल द्वारा भारत के साथ साथ विदेशों में भी कई परियोजनाएँ संचालित की जा रही हैं। म्यांमार, वेनेजुएला व ईरान में जारी परियोजनाएँ आर्थिक तथा सामरिक दृष्टिकोण से अत्यंत महत्वपूर्ण हैं। गेल के कारोबार में शामिल हैं :
प्राकृतिक गैस
प्राकृतिक गैस (Natural gas) कई गैसों का मिश्रण है जिसमें मुख्यतः मिथेन होती है तथा ०-२०% तक अन्य उच्च हाइड्रोकार्बन (जैसे इथेन) गैसें होती हैं। प्राकृतिक गैस ईंधन का प्रमुख स्रोत है। यह अन्य जीवाश्म ईंधनों के साथ पायी जाती है।
यह करोडों वर्ष पुर्व धरती के अन्दर जमें हुये मरे हुये जीवो के सडे गले पदार्थ से बनती है। यह गैसीय अवस्था मे पाइ जाती है। सामान्यत यह "मेथेन, एथेन, प्रोपेन, ब्युटेन, पेन्टेन" का मिश्रण है, जिसमे मिथेन ८० से ९० % तक पायी जाति है। इसके अतिरिक्त कुच अशुद्धियाँ भी पायी जाती है, जैसे सल्फर, जल वास्प, आदि होते है। दिल्ली की बस यातायात व्यवस्था विश्व की सबसे बड़ी सी.एन.जी से चलने वाली यातायात व्यवस्था बन गई हैं।सबसे अधिक प्राकृतिक गैस दो तंत्र के द्वारा बनाई गई है। १- biogenic जैव जनित २- thermogenic ऊष्मा जनित Biogenic गैस दलदल, bogs, landfills और उथले तलछट में methanogenic जीवों के द्वारा बनाई गई है। thermogenic गैस पृथ्वी में गहरी, अधिक से अधिक तापमान और दबाव में दफन जैविक सामग्री से बनाया जाता है। इससे पहले प्राकृतिक गैस ईंधन के रूप में इस्तेमाल किया जा सकता है, यह मीथेन की तुलना में लगभग सभी अन्य सामग्री को हटाने के (process) प्रसंस्करण से गुजरना चाहिए। उस प्रसंस्करण के द्वारा एटैन, प्रोपेन, butanes, pentanes और उच्च आण्विक वजन हाइड्रोकार्बन, तात्विक सल्फर, कार्बन डाइऑक्साइड, जल वाष्प और कभी कभी हीलियम और नाइट्रोजन जैसे उत्पादो को हटाते है। प्राकृतिक गैस को अक्सर अनौपचारिक रूप से बस गैस के रूप में जाना जाता है, खासकर जब तेल या कोयले जैसे अन्य ऊर्जा स्रोतों का जिक्र हो तो। प्राकृतिक गैस 19 वीं सदी में, प्राकृतिक गैस आमतौर पर तेल उत्पादन का प्रतिफल के रूप में प्राप्त हुई थी, क्योकी यह उससे छोटे, हल्के गैस कार्बन श्रृंखला के समाधान से बाहर आती है जैसे कार्बन डाइऑक्साइड, सोडा की एक बोतल खोलने पर दबाव मे कमी से बाहर आ जाती है। परन्तु अवांछित प्राकृतिक गैस का सक्रिय तेल क्षेत्र में निपटान एक समस्या थी, क्योंकि वहाँ सोता (gas source well) के पास प्राकृतिक गैस के लिए बाजार नहीं था तो यहाँ गेस लगभग बेकार थी, क्योंकि इसे अंत उपयोगकर्ता के लिए पहुंचाने मे कोइ आर्थिक फायदा नही था। 19 वीं सदी और 20 वीं सदी में, इस तरह के अवांछित गैस आमतौर पर तेल क्षेत्रों में जला दिया गया था। आज, तेल निष्कर्षण के साथ जुड़े अवांछित गैस (या एक बाजार के बिना 'असहाय' गैस) अक्सर 'इंजेक्शन' कुओं के साथ जलाशय (reservior) मे वापस भेजी जा रही है, जो अन्य कुओं से निकासी की दर में वृद्धि कर सकते हैं repressurize. एक उच्च प्राकृतिक गैस की मांग (जैसे अमेरिका के रूप में में) के क्षेत्रों में, पाइपलाइनों का निर्माण कर रहे हैं। जो कि कुए wellsite से अंत उपभोक्ता तक गैस चाल (gas pipeline) से भेजी जाती है।
अर्धचालक प्रयोगशाला, चंडीगढ़
अर्धचालक प्रयोगशाला या 'सेमीकंडक्टर लेबोरेटरी' (एससीएल) भारत सरकार के अंतरिक्ष विभाग के अन्तर्गत एक संस्था है जिसका मुख्य उद्देश्य अर्धचालक प्रक्रिया से संबंधित क्षेत्र में, सेमी-कंडक्टर प्रौद्योगिकी, सूक्ष्म इलेक्ट्रॉनिक्स यांत्रिकीय प्रणाली को सहायता, प्रौन्नति, मार्गदर्शन और समन्वयता के साथ अनुसंधान एवं विकास करना है। इसको पूर्व में सेमीकंडक्टर कॉम्प्लेक्स लिमिटेड के नाम से जाना जाता था। इसकी स्थापना 1983 में की गई थी। एससीएल ने अपने गृह अनुसंधान एवं विकास के तहत 3 माइक्रॉन, 2 माइक्रॉन, 1.2 माइक्रॉन एवं 0.8 माइक्रॉन सीमॉस प्रौद्योगिकी के साथ-साथ विशिष्ट प्रौद्योगिकी जैसे कि (ईईपीआरओएम) ईपीरोम एवं युग्मित युक्त युक्तियों (सीसीडी) का विकास किया है। एससीएल ने कर्इं वर्षों तक बहुआयामी परिपथों का विकास और आपूर्ति की है। जिसमें से बहुतायत में विशिष्ट किस्म के एकीकृत परिपथों, (एसिक्स) जिन्हें उच्च विश्वसनीयता एवं औद्योगिक उपयोग हेतु तैयार किया गया।
केशव सीताराम ठाकरे
प्रबोधनकार केशव सीताराम ठाकरे (१७ सितम्बर १८८५ - २० नवम्बर १९७३) एक सत्यशोधक आंदोलन के चोटी के समाज सुधारक और प्रभावी लेखक थे। शिव सेना प्रमुख बालासाहेब ठाकरे उनके पुत्र थे .
उनका कर्तृत्व और प्रतिभा अनेकानेक रंगों में पुष्पित-पल्लवित हुई। विचारवंत, नेता, लेखक, पत्रकार, संपादक, प्रकाशक, वक्ता, धर्म सुधारक, समाज सुधारक, इतिहास संशोधक, नाटककार, सिनेमा पटकथा संवाद लेखक, अभिनेता, संगीतज्ञ, आंदोलनकारी, शिक्षक, भाषाविद, लघु उद्योजक, फोटोग्राफर, टाइपिस्ट, चित्रकार जैसे दर्जनों विशेषण अर्पित करने के बावजूद उनका व्यक्तित्व एक दशांगुल ऊंचा ही रहेगा। उन्होंने खजूर की तरह ऊंचा होने की बजाय वटवृक्ष की तरह अपने व्यक्तित्व को विस्तृत किया। मानो एक ही व्यक्ति ने सौ लोगों का आयुष्यमान जीने का पुरुषार्थ किया हो।
प्रबबोधनकार द्वारा रचित महत्वपूर्ण ग्रन्थ निम्नलिखित हैं-
सरस्वती वंदना मंत्र
सरस्वती वंदना मंत्र एक अत्यंत महत्त्वपूर्ण हिंदू मंत्र है जिसका पठन उच्च शिक्षा और बुद्धिमत्ता की प्राप्ति के लिए किया जाता है।
मां सरस्वती को विद्या और कला की देवी माना जाता है। भारत में संगीतकारों से लेकर वैज्ञानिकों तक हर कोई ज्ञान-प्राप्ति और मार्गदर्शन के लिए मां सरस्वती देवी से पूजा-प्रार्थना करता है। मां सरस्वती के भक्तगण सौभाग्य-प्राप्ति के लिए हर सुबह सरस्वती वंदना मंत्र का पठन करते हैं। हर किसी के लिए इस वंदना के - अर्थात गीत के अलग-अलग मायने हैं। अर्थात यदि एक विद्यार्थी ज्ञान प्राप्ति के लिए प्रार्थना करता है तो एक संगीतकार सुर-ताल इत्यादि की जानकारी के लिए। सरस्वती वंदना नियमित पूजा श्लोक का हिस्सा है और सरस्वती मंत्र सरस्वती सूक्तम 'ऋग्वेद' में है जो की पूरी तरह से अलग है।
अर्थ : जो विद्या की देवी भगवती सरस्वती कुन्द के फूल, चंद्रमा, हिमराशि और मोती के हार की तरह धवल वर्ण की हैं और जो श्वेत वस्त्र धारण करती हैं, जिनके हाथ में वीणा-दण्ड शोभायमान है, जिन्होंने श्वेत कमलों पर आसन ग्रहण किया है तथा ब्रह्मा, विष्णु एवं शंकर आदि देवताओं द्वारा जो सदा पूजित हैं, वही संपूर्ण जड़ता और अज्ञान को दूर कर देने वाली मां सरस्वती हमारी रक्षा करें। ..
अर्थ : जिनका रूप श्वेत है, जो ब्रह्मविचार की परम तत्व हैं, जो सब संसार में फैले रही हैं, जो हाथों में वीणा और पुस्तक धारण किये रहती हैं, अभय देती हैं, मूर्खतारूपी अन्धकार को दूर करती हैं, हाथ में स्फटिकमणि की माला लिए रहती हैं, कमल के आसन पर विराजमान होती हैं और बुद्धि देनेवाली हैं, उन आद्या परमेश्वरी भगवती सरस्वती की मैं वन्दना करता हूँ । ..
(1)सरस्वती नमस्तुभ्यं वरदे कामरूपिणी,  विद्यारम्भं करिष्यामि सिद्धिर्भवतु में सदा।
या देवी सर्वभूतेषु विद्यारूपेण संस्थिता नमस्तस्यै नमस्तस्यै नमस्तस्यै नमो नमः॥
सत्यमेव जयते
सत्यमेव जयते (संस्कृत विस्तृत रूप: "सत्यं एव जयते") भारत का राष्ट्रीय आदर्श वाक्य है। इसका अर्थ है : सत्य ही जीतता है / सत्य की ही जीत होती है। यह भारत के राष्ट्रीय प्रतीक के नीचे देवनागरी लिपि में अंकित है। 'सत्यमेव जयते' मूलतः मुण्डक-उपनिषद का सर्वज्ञात मंत्र 3.1.6 है। पूर्ण मंत्र इस प्रकार है:
अंततः सत्य की ही जय होती है न कि असत्य की। यही वह मार्ग है जिससे होकर आप्तकाम (जिनकी कामनाएं पूर्ण हो चुकी हों) ऋषीगण जीवन के चरम लक्ष्य को प्राप्त करते हैं।. 'सत्यमेव जयते' को राष्ट्रपटल पर लाने और उसका प्रचार करने में मदन मोहन मालवीय (विशेषतः कांग्रेस के सभापति के रूप में उनके द्वितीय कार्यकाल (१९१८) में) की महत्वपूर्ण भूमिका रही।
विश्व अर्थव्यवस्था
विश्व अर्थव्यवस्था या वैश्विक अर्थव्य्वस्था (global economy) से प्रायः विश्व के सम्पूर्ण देशों की अर्थव्यवस्था पर आधारित अर्थव्यवस्था का बोध होता है। इस प्रकार वैश्विक अर्थव्य्वस्था को 'विश्व समाज' की अर्थव्य्वस्था कह सकते हैं जबकि राष्ट्रीय अर्थव्य्वस्थाएँ 'स्थानीय अर्थव्यवस्थाएं' कहलायेंगी। सकल घरेलू उत्पाद (जीडीपी) तथा वैश्विक आर्थिक विकास में हिस्सेदारी के अनुसार विश्व की २५ सबसे बड़ी अर्थव्यवस्थाएँ ये हैं-
निम्नलिखित सारणी अंतरराष्ट्रीय मुद्रा कोष के अनुसार है।
बुनाई (निटिंग)
धागा या सूत से कपड़ा बनाने या ऊन से स्वेटर आदि बनाने को निटिंग (knitting) कहते है। निटिंग में एक के बाद एक फंदे (लूप) लगाकर की जाती है। पुरानी पंक्ति के फंदों से नये फंदे निकालकर नयी पंक्ति तैयार की जाती है। सक्रिय फंदों को एक सलाई के सहारे बिगड़ने से रोके रखा जाता है और जब इनसे होकर नये फंदे लगा दिये जाते हैं तो सलाई निकाल ली जाती है। इसी प्रक्रिया से अन्ततः कपड़ा बन जाता है। निटिंग हाथ से की जाती है और मशीन से भी की जाती है। हाथ से निटिंग के अनेकानेक शैलियाँ एवं विधियाँ हैं।
बुनाई (वीविंग)
बुनाई (weaving) वस्त्र बुनाई की वह विधि है जिसमें ताना एवं बाना नामक दो भिन्न तथा परस्पर लम्बवत धागों का समूह को आपस में गूंथकर वस्त्र बनाया जाता है। बुनाई के अलावा भी कई विधियों से वस्त्र बनाये जाते हैं, जैसे- निटिंग (knitting), लेस बनाना (lace making), फेल्टिंग (felting), तथा ब्रेडिंग या प्लेटिंग (braiding or plaiting)। ताना (warp) वह है जो लम्बाई की दिशा में लगता है तथा बाना (weft or filling) वह है जो चौढ़ाई की दिशा में लगता है। ताना और बाना को विभिन्न तरीकों से परस्पर गुंथा जा सकता है। वस्त्र के गुणधर्म इससे ही निर्धारित होते हैं कि ताना और बाना को किस प्रकार परस्पर बुना गया है।
वस्त्र प्रायः करघा (लूम) पर बुना जाता है। करघा तानों को अपनी जगह पर बनाए रखता है और बानों को उनमें से होकर बुना जाता है। ताना और बाना के उपयोग से बुनाई का काम करघा के अतिरिक्त दूसरी विधियों द्वारा भी किया जा सकता है, जैसे- मेज पर बुनाई, बैक-स्ट्रैप, आदि।
बुनाई से निर्मित अधिकांश वस्त्र मुख्यतया तीन प्रकार की बुनाई में से किसी एक विधि से बनते हैं- सादा बुनाई, सतिन बुनाई (satin weave) तथा ट्विल (twill)।
विशाल-शेखर
"विशाल-शेखर" हिन्दी फिल्मों के संगीत निर्देशन की एक जोड़ी है (विशाल दादलानी और शेखर रवजियानी). उनकी जोड़ी ने कई फिल्मों में सफल संगीत निर्देशन किया है जिसमें शामिल है "झनकार बीट्स", "ओम शांति ओम", "तारा रम पम", "सलाम नमस्ते", "दस", "ब्लफमास्टर", "टशन", "बचना ऐ हसीनों", "दोस्ताना", "आई हेट लव स्टोरिज", "अंजाना अंजानी" और "ब्रेक के बाद" .
इस जोड़ी ने ख्याति तब पाई जब उन्होंने "झनकार बीट्स" फिल्म के लिए संगीत बनाया, जिसमें शामिल था हिट गाना "तू आशिकी है" . उनकी मेहनत तब रंग लाई जब उन्होंने "झनकार बीट्स" के लिए फिल्मफेयर आरडी बर्मन अवार्ड फॉर न्यू म्यूज़िक टेलेंट जीता. फिल्म "मुसाफिर" का संगीत युवाओं के बीच काफी लोकप्रिय हुआ। उन्होंने भारतीय ध्वनियों के साथ तकनीकी संगीत का अनोखा मेल किया। इस फिल्म के स्कोर में शामिल था सफल गीत "साकी" और "दूर से पास" . इन संगीत महारथियों की जोड़ी के लिए 2005 का साल काफी अच्छा रहा क्योंकि इस वर्ष इन्होंने तीन हिट फिल्मों के लिए संगीत दिया "सलाम नमस्ते", "दस" और ब्लफमास्टर.
विशाल डडलानी मुंबई आधारित इलेक्ट्रॉनिक बैंड पेंटाग्राम के गायक भी हैं और कुछ समय के लिए चैनल V में VJ थे। विशाल अभी भी भारतीय रॉक बैंड पेंटाग्राम का एक हिस्सा हैं।
शेखर एक प्रशिक्षित शास्त्रीय गायक है और उनमें भारतीय संगीत की अच्छी पकड़ है। शेखर ज़ी टीवी सा रे गा मा पा 1997 प्रतियोगिता के एक प्रतिभागी थे। शेखर शादी-शुदा हैं और उनकी एक बेटी भी है जिसका नाम बिपाशा है।
उन दोनों का संगीत इस प्रकार भारतीय शास्त्रीय संगीत और पश्चिमी रॉक का संयोजन है, विशेष कर विशाल ने पश्चमी प्रभाव को अपने गानों में शामिल किया है। ज़ी टीवी की लोकप्रिय संगीत प्रतियोगिता सा रे गा मा पा 2007, में वे राजा हसन के गुरू भी थे।
मुंबई पर 26 नवम्बर 2008 के आतंकी हमलों के बाद विशाल डडलानी ने बचाव अभियानों के दौरान लाइव मीडिया कवरेज पर प्रतिबंध लगाने के लिए एक याचिका की शुरूआत की.
वैसा भी होता है भाग II फिल्म के कैलाश खेर के प्रसिद्ध गीत 'अल्लाह के बंदे' की रचना भी उन्होंने की थी 1
वर्तमान में वे ज़ी टीवी के रियलिटी शो सा रे गा मा पा सिंगिंग सुपर स्टार के परामर्शदाता हैं।
विशाल और शेखर लोकप्रिय स्टार खोज शो सा रे गा मा पा चैलेंज 2007 और म्यूज़िकल टैलेंट शो जो जीता वही सुपर स्टार में प्रख्यात निर्देशिका और कोरियोग्राफर फराह खान के साथ जज थे। साथ ही अमूल स्टार वॉयस ऑफ इंडिया मम्मी की सुपरस्टार्स में जज हैं। वर्तमान में वे सा रे गा मा पा सिंगिंग सुपरस्टार में साजिद-वाजिद और दलेर मेहंदी के साथ जज हैं।
मानव लैंगिकता
लैंगिकता का अर्थ*
नर या मादा का लैंगीय भेद है!  इसमें व्यक्ति का सम्पूर्ण स्वरुप शामिल होता है!
1. बातें करना 2. स्पर्श करना 3. आलिंगन करना 4. कल्पना करना 5. हाथ पकडना आदि है!
कामुकता एक सहज वृति है जो हर इंसान में होती है, अगर हम कामुक होना बंद कर दे तो परकृति का अविरल चलने वाली धारा ही बंद हो जायगी.कामुकता एक नेश्र्सिक खूबी है। जिसे जन्म से ही हमारे पास है माँ और पिता के माध्यम से हमे दिया है, इश्वर या कहे नेचर ने . हमारे और जानवरों में बस यही फरक होता है की हमे कामुकता कभी छोड़ कर नही भागती और जानवरों में कामुकता के आने और जाने का एक निश्चित समय होता है। किन्तु मानव के ऊपर ये बात नही है। क्युकी हम नेचर के इतने पास होते है की कामुकता हमसे कही नही खोती...फ्रेड ने कहा है की मानव कामुक रहता हमेशा है किन्तु उसे बताना है, उसकी कामुकता को परगट करता है
नागार्जुन (रसायनशास्त्री)
नागार्जुन भारत के धातुकर्मी एवं रसशास्त्री (alchemist) थे।इनका जन्म महाकौशल मे हुआ था जिसकी राजधानी श्रीपुर था जिसे वर्तमान मे छत्तीसगढ कहते है तथा श्रीपुर को सिरपुर कहते है जो की महासमुन्द जिले मे आता है।श्रीपुर प्राचीन काल मे वैभव की नगरी कहलाती थी अभी के समय वहा उत्खनन मे प्राचीन बौद्ध विहार होने के साक्ष्य मिले है। विदर्भ और महकौसल की सीमा एक दूसरे के साथ मिलती थी इनका जन्म 50ईपू से 120 ई तक माना जाता है चीनी यात्री ह्वेनसाग कुछ दुरी पर स्थित तुरतुरिया जाने का प्रामाण मिलता है।चीनी और तिब्बती साहित्य के अनुसार वे 'वैदेह देश' (विदर्भ) में जन्मे थे और पास के सतवाहन वंश द्वारा शासित क्षेत्र में चले गये थे। इसके अलावा इतिहास में महायान सम्प्रदाय के दार्शनिक नागार्जुन तथा रसशास्त्री नागार्जुन में भी भ्रम की स्थिति बनी रहती है। महाराष्ट्र के नागलवाडी ग्राम में उनकी प्रयोगशाला होने के प्रमाण मिले हैं। कुछ प्रमाणों के अनुसार वे 'अमरता' की प्राप्ति की खोज करने में लगे हुए थे और उन्हें पारा तथा लोहा के निष्कर्षण का ज्ञान था।
द्वितीयक साहित्य में भी रसशास्त्री नागार्जुन के बारे में बहुत ही भ्रम की स्थिति है। पहले माना जाता था कि रसरत्नाकर नामक प्रसिद्ध रसशास्त्रीय ग्रन्थ उनकी ही रचना है किन्तु १९८४ के एक अध्ययन में पता चला कि रसरत्नाकर की पाण्डुलिपि में एक अन्य रचनाकार (नित्यानन्द सिद्ध) का नाम आया है।
नागार्जुन का जन्म सन् ९३१ में गुजरात में सोमनाथ के निकट दैहक नामक किले में हुआ था। वह रसायनज्ञ आर्थत कीमियागर थे। लोग उनके बारे में ढ़ेर सारी कहानियां कहते थे। उससे उन्हें कभी व्याकुलता या परेशानी नहीं हुई थी। इस लोक-विश्वास को कि वह भगवान के संदेशवाहक हैं, रसरत्नाकर नामक पुस्तक लिख कर पुष्ट कर दिया। यह पुस्तक उनके और देवताओं के बीच बातचीत की शैली में लिखी गई थी। रसरत्नाकर में रस (पारे के यौगिक) बनाने के प्रयोग दिए गये हैं। इसमें देश में धातुकर्म और कीमियागरी के स्तर का सर्वेक्षण भी दिया गया था। इस पुस्तक में चांदी, सोना, टिन और तांबे की कच्ची धातु निकालने और उसे शुद्ध करने के तरीके भी बताये गए हैं।
पारे से संजीवनी और अन्य पदार्थ बनाने के लिए नागार्जुन ने पशुओं और वनस्पति तत्वों और अम्ल और खनिजों का भी इस्तेमाल किया। हीरे, धातु और मोती घोलने के लिए उन्होंने वनस्पति से बने तेजाबों का सुझाव दिया। उसमें खट्टा दलिया, पौधे और फलों के रस थे। उन्होंने और पहले के कीमियागरों ने जिन उपकरणों का इस्तेमाल किया था उसकी सूची भी पुस्तक में दी गई है। आसवन (डिस्टीलेशन), द्रवण (लिक्वीफेक्शन), उर्ध्वपातन (सबलीमेशन) और भूनने के बारे में भी पुस्तक मे वर्णन है। पुस्तक में विस्तारपूर्ण दिया गया है कि अन्य धातुएं सोने में कैसे बदल सकती हैं। यदि सोना न भी बने रसागम विशमन द्वारा ऐसी धातुएं बनाई जा सकती हैं जिनकी पीली चमक सोने जैसी ही होती थी। हिंगुल और टिन जैसे केलमाइन से पारे जैसी वस्तु बनाने का तरीका दिया गया है।
नागार्जुन ने सुश्रुत संहिता के पूरक के रूप में 'उत्तर तन्त्र' नामक पुस्तक भी लिखी। इसमें दवाइयां बनाने के तरीके दिये गये हैं। आयुर्वेद की एक पुस्तक `आरोग्यमंजरी' भी लिखी। उनकी अन्य पुस्तकें है- कक्षपूत तन्त्र, योगसर और योगाष्टक।
निम्नलिखित पाण्डुलिपियाँ किसी 'नागार्जुन' द्वारा रचित होना बतायी जाती हैं-
यद्यपि 'रसरत्नाकर' नामक ग्रन्थ का रचयिता रसायनशास्त्री नागार्जुन को ही माना जाता रहा है किन्तु १९८४ में पाण्डुलिपियों एवं प्रिन्ट सामग्री के अध्ययन से यह बात सामने आयी कि रसरत्नाकर की पाण्डुलिपि में किसी नित्यनाथ सिद्ध का नाम बार-बार उसके रचनाकार के रूप में आया है।
मध्य प्रदेश राज्य ओपेन स्कूल, भोपाल
मध्य प्रदेश राज्य ओपेन स्कूल, भोपाल 'सबके लिये शिक्षा' के लक्ष्य को प्राप्त करने के लिये मध्य प्रदेश सरकार की पहल है। यह संस्था अगस्त १९९५ से स्वायत्तशासी संस्था के रूप में कार्य कर रही है।
म.प्र. राज्य ओपन स्कूल द्वारा शिक्षा की वैकल्पिक व्यवस्था अत्यधिक लचीली मुक्त शिक्षा के माध्यम से की जाती है। छात्रों को कक्षा दसवीं तथा बारहवीं की इस लचीली शिक्षा के माध्यम से शिक्षित होने के कई अवसर लगातार उपलब्ध कराए जाते हैं। प्रदेश के सभी जिलों में स्थापित अध्ययन केन्द्रों के माध्यम से वर्ष भर खुला प्रवेश नीति के अन्तर्गत वर्ष में 2 बार जनवरी-अप्रैल (चार माह) तथा जुलाई-अक्टूबर (चार माह) प्रवेश दिया जाता है। इन सत्रों में प्रवेशित छात्रों की परीक्षाएं क्रमशः माह नवम्बर तथा माह मई में आयोजित की जाती हैं। म.प्र. राज्य ओपन स्कूल द्वारा संचालित, प्रदेश में एकमात्र इस अनूठी योजनान्तर्गत प्रवेशित छात्र को 5 वर्षों के अन्तराल में 9 परीक्षा अवसर उपलब्ध कराए जाते हैं। जिसमें वह अपनी योग्यतानुसार एक वर्ष में अथवा एक-एक करके अधिकतम 9 अवसरों में परीक्षा पास कर सकता है। छात्र के उत्तीर्ण विषयों का संकलन तब तक किया जाता है जब तक कि वह पूरे 5 विषयों को परीक्षा पास नहीं कर लेता। छात्र को 5 विषयों की परीक्षा उत्तीर्ण करने के बाद अंकसूची तथा प्रमाण पत्र दिए जाते ह
मुद्रित स्व-अध्ययन सामग्री: अध्ययन सामग्री शिक्षार्थियों के स्वतः अध्ययन में सहायता के लिये विशेष रूप से तैयार की गई है। ये साधारण पाठ्य-पुस्तकें नहीं हैं और न ही पत्राचार पाठ्यक्रम के अंतर्गत भेजे जाने वाले पाठों से इनकी तुलना की जा सकती है। यह पुस्तकें राष्ट्रीय मुक्त विद्यालयी संस्थान, नई दिल्ली से मँगवाई जाती हैं। बाजार में उपलब्ध नहीं रहती हैं। ये पुस्तकें अध्ययन केन्द्रों पर दर्ज छात्र संख्यानुसार प्रेषित की जाती हैं। पाठ्य पुस्तकें हिन्दी भाषा में उपलब्ध कराई जाएंगी।
म.प्र. राज्य ओपन स्कूल के तहत प्रवेश प्राप्त छात्र केवल हिन्दी भाषा के माध्यम से ही अध्ययन करके परीक्षा दे सकते हैं।
दृष्टिहीन छात्रों को परीक्षा हेतु निर्धारित सामान्य समय (3 घंटे) के अतिरिक्त एक घंटा अधिक समय दिये जाने की सुविधा है।
बही-खाता
बही-खाता या पुस्तपालन या बुककीपिंग एक ऐसी पद्धति है जिसमें किसी कम्पनी, गैर–लाभकारी संगठन या किसी व्यक्ति के वित्तीय लेनदेन के आंकड़ों का प्रतिदिन के आधार पर भंडारण, रिकॉर्डिंग और पुनर्प्राप्त करना, विश्लेषण और व्याख्या करने की प्रक्रिया शामिल होती है। इस प्रक्रिया में बिक्री, प्राप्तियां, लेनदेन में खरीद, और किसी व्यक्ति/निगम/संगठन द्वारा भुगतान आदि सम्मिलित किए जाते हैं। बुककीपिंग, एक बुककीपर द्वारा किया जाता है जो किसी व्यवसाय के प्रतिदिन के वित्तीय लेनदेन को रिकॉर्ड करता है।
प्रक्रिया के लिए शुद्धता इसलिए महत्वपूर्ण है क्योंकि यह सुनिश्चित करता है कि व्यक्तिगत वित्तीय लेनदेन के रिकॉर्ड सही, व्यापक और अद्यतन (अप–टू–डेट) हैं। प्रत्येक लेनदेन, चाहे वह बिक्री हो या खरीद हो, दर्ज किया जाना चाहिए। बुक कीपिंग के लिए स्थापित संरचनाएं होती हैं जिन्हें ‘गुणवत्ता नियंत्रण‘ कहा जाता है। ये संरचनाएँ समय–समय पर वित्तीय लेनदेन के भंडारण, रिकॉर्डिंग और पुनर्प्राप्ति और सटीक रिकॉर्ड सुनिश्चित करने में सहायता करतीं हैं।
'बही-खाता' दो प्रविष्टियों वाली (डबल इंट्री) पुस्तपालन (बुककीपिंग) की भारतीय पद्धति है। प्रायः १४९४ में लिखित पिकौलीज समर (Pacioli's Summar) को अंकेक्षण का प्राचीनतम ग्रंथ माना जाता है किन्तु बही खाता का प्रचलन भारत में उससे भी पूर्व कई शताब्दियों से है। बही-खाता की पद्धति भारत में यूनानी एवं रोमन साम्राज्यों के पहले भी विद्यमान थी। इससे यही अनुमान लगाया जा सकता है कि भारतीय व्यवसायी अपने बही-खाता अपने साथ इटली ले गये और वहीं से द्विप्रविष्टि प्रणाली पूरे यूरोप में फैली।
बुक–कीपिंग का लेखा की प्रक्रिया में शामिल दो महत्वपूर्ण कदमों के साथ संबंध है, ये हैं:
बुक कीपिंग की दो मुख्य विधियाँ हैं- सिंगल–एंट्री बहीखाता पद्धति और डबल–एंट्री बहीखाता पद्धति।
सामान्यतः लोग बहीखाता-लेखन और लेखांकन के बीच काफी उलझे हुए हैं। कई बार अकाउंटेंट के कार्य को बुककीपिंग के साथ मिला दिया जाता है, जबकि बुककीपर्स, एकाउंटिंग की प्रक्रिया के दौरान पहले चरण का कार्य करते हैं। बुककीपिंग के अंतर्गत बुक-कीपर को प्रतिदिन के लेन-देन का तर्कसंगत लेखा-जोखा रखना होता है। जबकि अकाउंटेंट का कार्य उस लेखन का मूल्यांकन करना और वित्तीय चक्र के सुधार के बारे में परामर्श देने का होता है। अकाउंटेंट केवल प्रतिदिन के एकाउंटिंग के कार्य की नियमितता की ही जाँच नहीं करता बल्कि व्यापार के आगामी वित्तीय प्रक्षेपण और सलाहकार के रूप में भी अहम् भूमिका निभाता है। अकाउंटेंट और बुक-कीपर दोनों ही व्यापार के वित्तीय चक्र में अलग-अलग पड़ावों पर सहायक होते हैं, परन्तु इनकी कार्य प्रणाली और कर्तव्यों के आधार पर इनमे कुछ भिन्नता है, जो निम्नलिखित है-
ओसौनी
ओसौनी (Wind winnowing) प्राचीन काल से प्रचलित एक कृषि कार्य है जिसके द्वारा भूसे से अनाज को अलग किया जाता है। ओसौनी के द्वारा भंदारित अनाज से कीड़ों आदि को भी दूर किया जाता है। इस क्रिया में भूसा एवं दानों का मिश्रण तेज हवा में धीरे-धीरे गिरने के लिये छोड़ दिया जाता है। इससे भारी अनाज आदि उसी स्थान पर नीचे गिरते हैं जबकि भूसा आदि हल्के पदार्थ दूर उड़ जाते हैं।
तेज हवा के लिये प्राकृतिक हवा (विंड) का सहारा लिया जा सकता है या कृत्रिम तरीकों (जैसे मशीन द्वारा चालित पंखी) से गतिशील हवा प्राप्त की जा सकती है। पहले दो व्यक्ति एक चादर को हवा में चलाते थे जिससे गतिशील हवा प्राप्त होती थी और उसी के सामने गेहूँ या अन्य अनाज को ओसाया (गिराया) जाता था।
करावली
कन्नड़ क्षेत्र (टुलु:ಕರಾವಳಿ) या करावली क्षेत्र कर्नाटक राज्य के तीन तटीय जिलों, दक्षिण कन्नड़, उडुपी एवं उत्तर कन्नड़ को मिलाकर कहा जाता है। यह कोंकण तटरेखा का दक्षिणी भाग बनाता है। इस क्षेत्र की उत्तर से दक्षिण लंबाई ३०० कि.मी तक और चौड़ाई ३० से ११० कि.मी तक जाती है। क्षेत्र में बहती हवा के साथ झूलते हुए चीड़ के वृक्ष दृश्य होते हैं।
एक मिथक के अनुसार भगवान विष्णु के अवतार परशुराम ने इस स्थान को सागर में अपना परशु फेंककर उससे खाली करवाया था। सागर उस क्षेत्र तक हट गया जहां उनका परशु गिरा था। इस कारण से इसे परशुराम क्षेत्र भि कहा जाता है।
विमला शक्तिपीठ
विमला शक्तिपीठ ओडिशा राज्य के पुरी शहर के जगन्नाथ मन्दिर मे मोह्जुद है। यह शक्तिपीठ बहुत प्राचीन मनि जाति है। देवी विमला शक्ति स्वरुपिणि है जो जगन्नाथ जी को निवेदन किया गया नैवेद्य सब्से पहले ग्रहण करती है। उस्के वाद हि सब लोगोमे प्रसाद महाप्रसाद के रूप मैं बंट जाता है। देवी के मन्दिर मे शरद ऋतु मे दुर्गा पुजन का त्योहार मनया जाता है जो कि महालया के ७ दिन पहलेवालि अष्टमी से गुप्त नवरत्रि के रूप मैं होके महालया के बाद प्रकट नवरत्रि के रूप नवमी तक होति है। इसको षोडश दिनात्मक या १६ दिन चलनेवाली शारदिय उत्सव कह्ते है जो कि पुरे भारत मे विरल है। देवी विमला और याजपुर नगर में स्थित विरजा एक हि शक्ति मानि जाति है। विरजा देवी के मन्दिर से विमला देवी के मन्दिर तक का पुरा स्थान विरजमण्डल के रूप मैं मानि जाति है।
मड़ाई
मड़ाई या 'दंवरी' या दौंरी (threshing) कृषि की वह प्रक्रिया है जिसमें कटी फसल की फलियों से दाने को विमुक्त किया जाता है। यह कटाई एवं ओसौनी के बीच की प्रक्रिया है। इस क्रिया में कटी फसल को किसी प्रकार इतना झकझोरा जाता है कि उसके पके दाने अलग हो जांय।
पहले कटी फसल को किसी सख्त तल के ऊपर बिखेर कर बैल अथवा घोड़ों को वृत्तीय पथ पर उसके ऊपर बार-बार चलाया जाता था जिससे दाने अलग हो जाते थे। आजकल इस कार्य के लिये मशीने भी आ गयीं हैं जिन्हे 'थ्रेशर' कहते हैं। कभी-कभी फसलों को सड़क के ऊपर फैलाकर छोड़ दिया जाता है और उसके ऊपर से आने-जाने वाले विभिन्न गाड़ियों के पहियों से फसल की मड़ाई हो जाती है।
कटाई
कटाई या 'कटनी' (harvesting) वह कृषिकार्य है जिसमें तैयार फसल को खेतों से काटकर एकत्रित किया जाता है। इसके बाद उसकी मड़ाई, ओसौनी एवं भंदारण किया जाता है।
लज़ान्या
लाज़ाञा (बहुवचन लाज़ाञे) एक बेहतरीन इतालवी पास्ता कैसरोल पकवान है जिसमें एक के बाद एक पास्ता, चीज़, सॉस और प्रायः अन्य सामग्रीयों की परतें होती हैं। इतालावी व्यंजनों की विशिष्टता के अनुसार, इसके कई क्षेत्रीय रूप मौजूद हैं। कुछ क्षेत्रों में, विशेष रूप से इटली के दक्षिणी क्षेत्रों में इस्तेमाल किये जाने वाले सॉस के या तो साधारण टमाटर सॉस होने की संभावना होती है या रागु होने की, जबकि अन्य क्षेत्रों में, विशेष रूप से उत्तरी इटली में, बेच्मेल सॉस का उपयोग किया जाता है।
यह शब्द पकवान और पास्ता की परत, दोनों के लिए इस्तेमाल किया जाता है। "लाज़ाञा" एकवचन शब्द है, जबकि "लाज़ाञे" इसका बहुवचन है। ब्रिटेन में इस पकवान के लिए इसके बहुवचन नाम (लाज़ाञे) का ही प्रयोग किया जाता है।
"लाज़ाञा" शब्द, जो मूल रूप से एक खाना पकाने के बर्तन को कहते हैं, अब केवल व्यंजन को ही वर्णित करता है।
हालांकि आम तौर पर यह माना जाता है कि इस पकवान की उत्पत्ति इटली में हुई, एक सिद्धांत यह है कि "लाज़ाञा" शब्द यूनानी "λάσανα (लासाना)" या "λάσανον (लासानोन)" से आया जिसका अर्थ है "घडोंची या पॉट का स्टैंड", "पेशाबदान". रोम वासियों ने इस शब्द को "लसानाम" के रूप में ग्रहण किया, लैटिन भाषा में जिसका अर्थ होता है "खाना पकाने का बर्तन". इटली के लोग इस शब्द का इस्तेमाल उस बर्तन के लिए करते थे जिसमें लज़ान्या बनता था। बाद में पकवान, परोसे जाने वाली थाली के नाम से जाना जाने लगा।
एक अन्य सिद्धांत के अनुसार यह जताया गया है कि हो सकता है कि लज़ान्या शब्द की उत्पत्ति यूनानी शब्द "λάγανον" "(लागानों)" से हुई है, जिसका अर्थ है लच्छों में कटे पास्ता आटे की चपटी परत. यह एक दिलचस्प जानकारी है कि ग्रीक में "λαγάνα (लगाना)" शब्द का प्रयोग अभी भी किया जाता है जिसका अर्थ है एक प्रकार की पतली चपटी अखमीरी ब्रेड.
लाज़ाञा बनाने की विधि को इंग्लैंड में प्रकाशित सबसे पहली पाक पुस्तिका में विशेष रूप से प्रकाशित किया गया था, जिसके परिणामस्वरूप बने एक शहरी कथा के अनुसार यह पकवान ब्रिटिश आइल्स में तैयार किया गया था। रोमन द्वारा "लसानाम" के पहले से ही इस्तेमाल किए जाने के मद्देनज़र, यह दावा संदेहास्पद लगता है।
दोपहिया ट्रैक्टर
दोपहिया ट्रैक्टर अथवा 'पॉवर ट्रिलर' एक कृषि उपकरण है। इसमें केवल दो ही पहिये होते हैं। यह एक छोटा ट्रैक्टर है जिसे चालक पैदल चलते हुए पकड़ कर चलाता है। इसका इस्तेमाल छोटे किसानों तथा धान की खेती वाले क्षेत्रों में काफी बढ़ रहा है।
नोबिता नोबी
नोबिता नोबी (जापानी: 野比のび太) 'डोरेमोन' नामक एक कार्टून धारावाहिक का किरदार है। जिसे अंग्रेजी अनुवाद में नोबी नोबी (Noby Nobi) कहा जाता है, नोबिता को आम तौर पर एक ऐसे लड़के के हिसाब से दिखाया जाता है जो टोक्यो के नेरिमा इलाके में अपने माता-पिता के एकमात्र संतान के रूप में रहता है, और वह शिक्षा के मामले में हमेशा पीछे रहता है और उसका खयाल धारावाहिक का मुख्य पात्र डोरेमोन रखता है। डोरेमोन के साथ नोबिता को सबसे प्रसिद्ध जापानी कॉमिक का पात्र कहा जा सकता है क्योंकि इस धारावाहिक को करीब दुनिया भर में देखा जाता है। धारावाहिक के अनुसार नोबिता का जन्म 7 अगस्त को हुआ था। उसकी वर्तमान हिन्दी स्वर अभिनेत्री हैं मेघना इरांडे जोशी।
डोरेमोन धारावाहिक का पूरा आधार नोबिता और डोरेमोन के बीच का सम्बन्ध है। नोबिता डोरेमोन से तब मिलता है जब उसका वंशज सेवाशी नोबी डोरेमोन को अतित में अपने पूर्वज की मदद करने के लिए भेजता है ताकि उसका परिवार एक बेहतर जीवन जी पाए। ऐसा दिखाया गया है कि डोरेमोन के आने से पहले नोबिता को बस दुःख ही सहना पड़ता था जो जियान और सुनियो द्वारा सताए जाने, उसके पीछे पड़ोस के कुत्ते के पड़ जाने, हमेशा गटर में गिर जाने और परीक्षाओं में खराब अंक के रूप में आती थी। यह बात एक मज़ाक बन गया है कि नोबिता हमेशा डोरेमोन के पास रोता हुआ आता है और कोई यंत्र माँगता है ताकि वह जियान और सुनियो से उसे सताने का बदला ले सके; या फिर कारण यह भी हो सकता है कि उसे सुनियो के हवाई के सफर और उसे मिलने वाले वीडियो गेम और दूसरे संसाधनों के बारे में दिखावो से बेहतर कुछ करके दिखाना है। उसकी योजना कभी-कभी सफल होती है और जियान और सुनियो अपना सबक सीख जाते हैं, तो कभी-कभी नाकाम होता है और जियान नोबिता को पीटने के लिए उसके पीछे भागता है।
इस धारावाहिक के अत्यंत सफलता के कारण नोबिता के काफी प्रसिद्ध पात्र है। नोबिता को भारत के हिंदू संस्कृति में छोटी मूर्तियों के रूप में प्रदर्शित किया गया है। अगस्त २०१६ में पाकिस्तान के पंजाब प्रान्त के राजनैतिक दल तहरीक-इ-इन्साफ के एक सदस्य ने पाकिस्तान में धारावाहिक पर रोक लगाने का विचार प्रदर्शित किया क्योंकि नोबिता का व्यक्तित्व पाकिस्तानी बच्चों पर "नकारात्मक प्रभाव" डालता है। पड़ोसी देश भारत में भी धारावाहिक पर रोक लगाने के कई विचार सामने आए हैं और यह भी दावा किया गया है कि नोबिता का व्यक्तित्व मध्य प्रदेश के व्यापम में हुए २०१३ के घोटाले का भी प्रेरणा था। नोबिता के व्यक्तित्व को मलेशिया के एक राजनीतिज्ञ के बारे में मज़ाक के लिए भी इस्तेमाल किया गया है। नोबिता और शिज़ुका के बीच के सम्बन्ध का 'बिग बॉस' टीवी धारावाहिक के एक सदस्य ने अपने प्रतिद्वंद्वी को अपमानित करने के लिए प्रयोग किया था।
कुवैत ओलम्पिक समिति
कुवैत ओलम्पिक समिति, (आईओसी कूट: "KUW") कुवैत की राष्ट्रीय ओलम्पिक समिति है। अन्तर्राष्ट्रीय ओलम्पिक संघ द्वारा कुओस पर १ जनवरी २०१० को सरकारी हस्तक्षेप के कारण प्रतिबन्ध लगाया था।